Pressemeddelelse E2018 Litteratur & lækkerier

**Litteratur & Lækkerier**

**’Litteratur & Lækkerier’ rykker ud til Vammen, Hald Ege og Klejtrup**

’Litteratur & Lækkerier’ er et tilbud, som Viborg Bibliotekerne til dette efterår igen turnerer rundt med i kommunens lokalområder

”Biblioteket fortæller om det, vi ved allermest om, nemlig de gode bøger og den litteratur, du bare ikke må gå glip af”, fortæller Anne Sofie Hemdorff fra Viborg Bibliotekerne og fortsætter: ”Lækkerier og smagsprøver til ganen - kage, øl eller vin - leveres af enten Søster Lagkage, Vin & Vin eller en lokal lækkeributik. Det er derfor vi kalder arrangementet ’Litteratur & Lækkerier’. Det er en oplevelse for både hjerne og gane”.

**Arrangementer i foråret**Mandag den 10. september kl. 19-21 kommer ’Litteratur & Lækkerier’ til Vammen Kultur- og forsamlingshus med kagebord og en god historie om, hvordan Søstrene Lagkage turde tage springet til at starte deres egen lille café. Med sig har de biblioteket, som medbringer bøger om mod og nye mål.

Tirsdag den 19. september kl. 19-21 når tilbuddet Hald Ege, hvor Lah Vino disker op med lækre cocktails med karakter, mens biblioteket deler insider-tips om litteratur med stærke skæbner.

Tirsdag den 25. september kl. 19-21 rejser ’Litteratur & Lækkerier’ til Klejtrup Aftenhøjskole. Her er der store personligheder samt kager fra Klejtrup Bageri på plakaten.

Entréen inkl. kage, lokale øl eller gin er 50-70 kr. og billetten kan købes på Viborg Bibliotekernes hjemmeside viborgbib.dk, via. Den lokale samarbejdspartner eller på et af bibliotekerne i Viborg Kommune.
’Litteratur & Lækkerier’ er støttet af Erhvervsstyrelsens Landdistriktspulje og udviklet i samarbejde med Viborg Landsbysammenslutning.

 **Mere information:**

Anne Sofie E. Hemdorff, relationsskaber

Tlf.: 87 87 34 54

Mail: ashe@viborg.dk